PATVIRTINTA

Šiaulių rajono savivaldybės administracijos

direktoriaus 2019 m. liepos 10 d.

įsakymu Nr. A-972

**LEIDIMŲ VAŽIUOTI ŠIAULIŲ RAJONO SAVIVALDYBĖS VIETINĖS REIKŠMĖS KELIAIS DIDŽIAGABARITĖMIS IR (AR) SUNKIASVORĖMIS**

 **TRANSPORTO PRIEMONĖMIS IŠDAVIMO APRAŠAS**

|  |  |  |
| --- | --- | --- |
| **Eil.****Nr.** | **Pavadinimas** | **Aprašymas** |
| **I dalis – Techninė informacija** |
| 1. | Unikalus paslaugos kodas | EKOVER- |
| 2. | Paslaugos versija | 2 |
| 3. | Bylos, kurioje saugomi dokumentų originalai, numeris | 10.1. |
| 4. | Registro (registracijos žurnalo) numeris | G |
| **II dalis – Informacija interesantui** |
| 5. | Paslaugos pavadinimas | Leidimo važiuoti Šiaulių rajono savivaldybės vietinės reikšmės keliais didžiagabaritėmis ir (ar) sunkiasvorėmis transporto priemonėmis (toliau – Leidimas) išdavimas.  |
| 6. | Trumpas paslaugos pavadinimas | Leidimų išdavimas. |
|  | Paslaugos gavėjas | Juridinis asmuo / fizinis asmuo |
| 8. | Paslaugos kategorija | Licencijos ir leidimai |
| 9. | Gyvenimo atvejis | Užsiimate verslu |
| 10. | Trumpas paslaugos aprašymas | Šiaulių rajono savivaldybės administracija (toliau – Administracija) turi teisę išduoti Leidimą, įvertinusi kelio dangos ir jo statinių būklę. Didžiagabaritinio krovinio vežimo sąlygas Administracija papildomai derina:1. su ryšių ir (ar) elektros tinklų savininkais, kai aukštis yra didesnis ar lygus 5,0 m; 2. su geležinkelio savininku, jei krovinio vežimo maršrute yra geležinkelio pervaža ir yra viršijamas bent vienas iš šių transporto priemonės (jų junginio) matmenų: plotis – 5,0 m, ilgis – 24,0 m, aukštis – 4,5 m.Platesnėmis kaip 3,5 m arba ilgesnėmis kaip 24,0 transporto priemonėmis (jų junginiais) (su kroviniu ar be jo) leidžiama važiuoti tik šviesiu paros metu esant geram matomumui. Tamsiu paros metu ar esant blogam matomumui tokiomis transporto priemonėmis (jų junginiais) leidžiama važiuoti tik su policijos automobilių palyda. Važiuojant platesnėmis kaip 4,0 m arba ilgesnėmis kaip 25,0 m transporto priemonėmis (jų junginiais) (su kroviniu ar be jo) policijos automobilio palyda būtina visais atvejais. Atsižvelgiantį konkrečias kelio ir eismo sąlygas inspekcijos sąlygas inspekcijos sprendimu palyda gali būti skirta ir kitais atvejais. Palyda turi pasirūpinti vežėjas, o konkrečias palydos sąlygas nustato policija.Leidimai išduodami tik nedalomiems kroviniams vežti ir kai tokių krovinių negalima arba netikslinga vežti kitos rūšies transporto priemonėmis.Leidimas gali būti išduotas vienam važiavimui, mėnesiui arba metams. Leidimas vienam važiavimui gali būti išduotas ne ilgesniam kaip 10 dienų laikotarpiui ir galioja vienam važiavimui Leidime nurodytu maršrutu. Konkrečią važiavimo datą specialioje Leidimo grafoje pažymi transporto priemonės (jų junginio) savininkas ar valdytojas, patvirtindamas ją savo parašu ir spaudu. Leidime, išduotame vienam važiavimui, vairuotojo vardas ir pavardė nerašoma. Leidime, išduotame vieno mėnesio ar vienerių metų laikotarpiui, nerašoma važiavimo data, vairuotojo vardas ir pavardė. Transporto priemonių savininko ar valdytojo prašymu leidime, išduodamame vienam mėnesiui ar vieneriems metams transporto priemonei (jų junginiui), specialiai pagamintai ar pritaikytai nedalomiems kroviniams (pvz., negabaritiniams mechanizmams, statybinėms konstrukcijoms ar įrenginiams ir pan.) vežti, gali būti nurodyti kelių vilkikų valstybiniai numeriai, tačiau negali būti viršijami matmenys, nurodyti leidime. |
| 11. | Atmintinė interesantui | Juridiniai ir fiziniai asmenys, norintys gauti Leidimą, dokumentus pateikia paštu, per kurjerį, elektroninėmis priemonėmis arba tiesiogiai Administracijai. Pateikti pareiškėjo dokumentus gali pareiškėjo teisės aktų nustatyta tvarka turintis teisę jam atstovauti ir pateikęs įgaliojimą bei asmens tapatybę patvirtinantį dokumentą. |
| 12. | Paslaugos suteikimo trukmė | Leidimas išduodamas ne vėliau kaip per 5 darbo dienas nuo prašymo gavimo dienos. Važiuoti didžiagabaritėmis transporto priemonėmis (jų junginiais), kai transporto priemonė (jų junginys) tampa ypač pavojinga saugiam eismui, t. y. kai viršijami didžiausi leidžiami matmenys: aukštis –50 cm, (ar) plotis – 100 cm, ir (ar) ilgis – 500 cm, ir (ar) sunkiasvorėmis transporto priemonėmis (jų junginiais), kai transporto priemonės leidžiama ašies (ašių) apkrova viršija 8 t, kai bendroji pakrautos transporto priemonės (jų junginio) masė viršija leidžiamus dydžiusdu ir daugiau kartų, Leidimas išduodamas arba motyvuotai atsisakoma jį išduoti ne vėliau kaip per 20dienų nuo prašymo gavimo dienos.Leidimų išdavimas ribojamas:1. polaidžio, potvynių laikotarpiu,esant itin karštiems orams (25 oC ir daugiau), kai dėl to gali būti sugadintas kelias;2. stichinių nelaimių, eismo įvykių, kelio priežiūros darbų metu (kelio taisymo) ir kitais atvejais, kai tai kelia grėsmę saugiam eismui;3. paros temperatūrai nukritus žemiau –20 oC , kai dėl to gali būti sugadinti kelio įrenginiai. |
| 13. | Paslaugai gauti reikalingi dokumentai | Pareiškėjas, norintis įgyti leidimą, turi pateikti informavimas dėl asmens duomenų tvarkymo kai duomenys gauti iš duomenų subjekto ir prašymą nurodant:1. transporto priemonės (jų junginio) savininką ar valdytoją, jo adresą, telefoną;2. važiavimo maršrutą bei tarpinius punktus;3. važiavimo laiką;4. duomenis apie pakrautą transporto priemonę (jų junginį):4.1. markę, modelį, valstybinį numerį (-ius) ir transporto priemonės gamyklos gamintojo nustatytą leidžiamą svorį;4.2. ilgį;4.3. plotį;4.4. aukštį;4.5. faktišką pakrautos transporto priemonės (jų junginio) masę;4.6. ašių išsidėstymo schemą ir jų apkrovų dydžius bei atstumus tarp ašių;4.7. posūkio spindulius;5. krovinio pavadinimą, jo masę ir (ar) matmenis.Prašymą pasirašo transporto priemonės savininkas ar valdytojas, kuris atsako už pateiktų duomenų teisingumą.  |
| 14. | Informacija, kurią savivaldybė savarankiškai gaus iš kitų institucijų | Duomenys apie juridinį asmenį (pavadinimas, registracijos kodas, registracijos adresas, patikrinama, ar nėra pradėta bankroto, reorganizavimo ir (ar) likvidavimo procedūra) gaunami iš Juridinių asmenų registro tvarkymo interneto svetainės.  |
| 15. |  Atsakingas struktūrinis padalinys | Ekonomikos ir verslo plėtros skyrius |
| 16. | Paslaugos vadovas | Skyriaus vedėja Audronė Birutienė, tel. (8 41) 59 66 69, el. p. audrone.birutiene@siauliuraj.lt |
| 17.  | Kontaktinis asmuo pasiteirauti | Vyriausioji specialistė Violeta  Bučinskytė, tel. (8 41) 59 66 68, el. p.violeta.bucinskyte@siauliuraj.lt |
| 18.  | Reglamentuojantys teisės aktai | 1. [Lietuvos Respublikos Vyriausybės 2004 m. vasario 11 d. nutarimas Nr. 155 „Dėl kelių priežiūros tvarkos aprašo patvirtinimo“](https://e-seimas.lrs.lt/portal/legalAct/lt/TAD/TAIS.226908/AQxCUQDkOg); 2. [Šiaulių rajono savivaldybės tarybos 2014 m. spalio 30 d. sprendimas Nr. T-245 „Dėl leidimų išdavimo važiuoti Šiaulių rajono savivaldybės vietinės reikšmės keliais didžiagabaritėmis ir (ar) sunkiasvorėmis transporto priemonėmis tvarkos aprašo patvirtinimo“](https://www.e-tar.lt/portal/lt/legalAct/30294120659511e4b6b89037654e22b1) (toliau – Sprendimas). |
| 19.  | Paslaugos suteikimo kaina | Leidimo išdavimo kaina apskaičiuojama, vadovaujantis Sprendimu patvirtinto vadovaujantis Leidimo važiuoti Šiaulių rajono savivaldybės vietinės reikšmės keliais didžiagabaritėmis ir (ar) sunkiasvorėmis transporto priemonėmis aprašo 4 ir 5 straipsnių nuostatomis ir Sprendimu patvirtintais mokesčio už važiavimą Šiaulių rajono savivaldybės vietinės reikšmės keliais didžiagabaritėmis ir (ar) sunkiasvorėmis transporto priemonėmis tarifais (pridedama).

|  |  |  |
| --- | --- | --- |
| Sąskaitos Nr. | Banko kodas | Banko pavadinimas |
| LT78 7290 0000 0013 0151 | 72900 | AB „Citadele“ bankas |
| LT05 7044 0600 0788 7175 | 70440 | AB SEB bankas |
| LT32 7180 0000 0014 1038 | 71800 | AB Šiaulių bankas |
| LT74 7400 0000 0872 3870 | 74000 | „Danske Bank“ A/S Lietuvos filialas |
| LT74 4010 0510 0132 4763 | 40100 | „Luminor Bank“, AB (buvęs AB DNB bankas) |
| LT12 2140 0300 0268 0220 | 21400 | „Luminor Bank“, AB (buvęs Nordea Bank AB Lietuvos skyrius) |
| LT24 7300 0101 1239 4300 | 73000 | „Swedbank“, AB |
| LT42 7230 0000 0012 0025 | 72300 | UAB Medicinos bankas |

 Lėšų gavėjas Valstybinė mokesčių inspekcija prie LR FM, juridinio asmens kodas 188659752, įmokos kodas **53091**. |
| **III dalis – Pateikiami dokumentai**  |
| 20.  | Prašymas | Laisvos formos prašymas, nurodant teisės aktuose nurodytus duomenis. |
| 21.  | Raštas dėl informavimo apie asmens duomenų tvarkymą | Priedas  |
| **IV dalis – Paslaugos atlikimo proceso aprašymas** |
| 22.  | Paslaugos atlikėjas | Vyriausioji specialistė Violeta  Bučinskytė, tel. (8 41) 59 66 68, el. p. violeta.bucinskyte@siauliuraj.lt  |
| 23. | Paslaugos atlikimo eiga | 1. Interesantas pateikia prašymą Savivaldybės administracijos vieno langelio informacinės sistemos (VLIS) darbuotojui. 2. Su gautu prašymu supažindinamas Administracijos direktorius, kuris uždeda rezoliuciją ir paskiria pagal kompetenciją paslaugos atlikimo vykdytojus, nurodo užduočių vykdymo terminus ir nustato kontrolės tipą. 3. Pateiktas prašymas su rezoliucija nukreipiamas Ekonomikos ir verslo plėtros skyriui.4. Ekonomikos ir verslo plėtros skyriaus vedėja, susipažinusi su prašymu, paskiria skyriaus darbuotojui užduotį išduoti Leidimą. 5. Pagal pateiktą Deklaraciją ar prašymą, paruošiamas direktoriaus įsakymas ir interesantui išduodamas Leidimas ar panaikinamas Leidimas.  |
| **IV dalis – Paslaugos teikimo proceso aprašymas (instrukcija asmenų aptarnavimo padalinio specialistui)** |
| 24. | Prašymo įforminimo eiga | 1. Gautas prašymas užregistruojamas gautų dokumentų registre. 2. Asmuo, atsakingas už prašymo priėmimą, sutikrina, ar pateikti visi dokumentai Leidimui išduoti (žr. 13 punktą), nustato prašymo esmę.3. Ant prašymo dedamas registracijos spaudas, jame įrašoma prašymo gavimo data ir registracijos numeris. Registruojant prašymą įrašomas pareiškėjo vardas, pavardė, tikslus adresas, prašymo gavimo data, registracijos numeris, trumpas turinys, vadovo rezoliucija. Prašymas nuskenuojamas ir įkeliamas į kompiuterinę dokumentų registravimo sistemą. 4. Dėl iškilsiančių neaiškumų darbuotojas priimdamas prašymą gali kreiptis į Ekonomikos ir verslo plėtros skyriaus darbuotojus. 5. Gauta prašymas perkeliamas į dokumentų valdymo sistemą „Avilys“ (DVS „Avilys“), kur atliekami prašymo atlikimo veiksmai. |
| 25.  | Galimi klausimai | Paslauga yra galutinė. Būtina patikrinti pateiktus dokumentus, įsitikinti, ar asmens pateikti dokumentai ir juose esanti informacija atitinka Leidimų išdavimo sąlygas. Leidimo turėtojas, vykdydamas Leidime nurodytą veiklą, privalo laikytis Leidimų išdavimo važiuoti Šiaulių rajono savivaldybės vietinės reikšmės keliais didžiagabaritėmis ir (ar) sunkiasvorėmis transporto priemonėmis tvarkos aprašo reikalavimų. |

\_\_\_\_\_\_\_\_\_\_\_\_\_\_\_\_\_\_\_\_\_

Tarifai patvirtinti

Šiaulių rajono savivaldybės tarybos 2014 m. spalio 30 d. sprendimu Nr. T-245 „Dėl Leidimų išdavimo važiuoti Šiaulių rajono savivaldybės vietinės reikšmės keliais didžiagabaritėmis ir (ar) sunkiasvorėmis transporto priemonėmis tvarkos aprašo patvirtinimo“

**MOKESČIO UŽ VAŽIAVIMĄ ŠIAULIŲ RAJONO SAVIVALDYBĖS VIETINĖS REIKŠMĖS KELIAIS DIDŽIAGABARITĖMIS IR (AR) SUNKIASVORĖMIS**

**TRANSPORTO PRIEMONĖMIS TARIFAI EURAIS**

 1. Mokesčio už naudojimąsi Šiaulių rajono savivaldybės vietinės reikšmės keliais važiuojant didžiagabaritėmis motorinėmis transporto priemonėmis ar jų junginiais, kurių matmenys su kroviniu ar be jo yra didesni už didžiausius leidžiamus naudojantis keliais transporto priemonių ar jų junginių matmenis (toliau – didžiausieji leidžiamieji matmenys), tarifai:

|  |  |
| --- | --- |
| Leidžiami matmenys viršyti (cm) | Mokesčio dydis eurais savivaldybės teritorijoje |
| aukščio | pločio | ilgio | Vienkartinis tarifas, 10 kilometrų | Mėnesio tarifas | Metų tarifas |
| – | 10–20 | – | 1,60 | 72,00 | 371,00 |
| 11–30 | 21–60 | 101–300 | 1,90 | 87,00 | 443,00 |
| 31–50 | 61–100 | 301–500 | 2,10 | 99,00 | 492,00 |
| – | 101–145\* | 501–750\* | 2,40 | 112,00 | 562,00 |

\* - I kategorijos valstybinės reikšmės keliuose su skiriamąja juosta

2. Jeigu transporto priemonės ar jų junginio matmenys su kroviniu ar be jo yra didesni už didžiausiuosius leidžiamuosius matmenis daugiau, negu nurodyta lentelėje, transporto priemonė ar jų junginys tampa ypač pavojingi saugiam eismui. Tokioms didžiagabaritėms motorinėms transporto priemonėms ar jų junginiams taikomas vienkartinis mokestis, kuris apskaičiuojamas taip: prie didžiausiojo tarifo pridedamas papildomas 0,30 euro mokestis už kiekvieno didžiausiojo leidžiamojo matmens viršijimą, t. y. už kiekvieną aukščio viršijimą 10 cm, pločio viršijimą 10 cm ar ilgio viršijimą 1 m, ir dauginama iš koeficiento 1,5. Visais atvejais, jeigu viršijami du ar visi trys matmenys, mokestis nustatomas sumuojant mokesčius už atskirų didžiausiųjų leidžiamųjų matmenų viršijimą.

  3. Mokesčio už naudojimąsi Šiaulių rajono savivaldybės vietinės reikšmės keliais sunkiasvorėmis motorinėmis transporto priemonėmis, kurių ašies (ašių) apkrova su kroviniu ar be jo yra didesnė už didžiausiąją leidžiamą naudojantis keliais transporto priemonių ar jų junginių ašies (ašių) apkrovą (toliau – didžiausioji leidžiamoji ašies (ašių) apkrova), tarifai:

|  |  |
| --- | --- |
| Leidžiama ašies (ašių) apkrova viršyta (tonomis) | Mokesčio dydis eurais savivaldybės teritorijoje  |
| Vienkartinis tarifas 10 kilometrų | Mėnesio tarifas |
| 0,6–1 | 0,90 | 58,00 |
| 1,1–1,5 | 1,50 | 101,00 |
| 1,6–2 | 2,00 | 145,00 |
| 2,1–3 | 3,80 | 258,00 |
| 3,1–4 | 5,80 | 414,00 |
| 4,1–5 | 8,40 | – |
| 5,1–6 | 10,00 | – |
| 6,1–7 | 12,00 | – |
| 7,1–8 įskaitytinai | 15,00 | – |

4. Mokestis nustatomas sumuojant mokesčius už kiekvienos ašies (ašių) didžiausiosios leidžiamosios ašies (ašių) apkrovos viršijimą.

5. Mokesčio už naudojimąsi Šiaulių rajono savivaldybės vietinės reikšmės keliais važiuojant sunkiasvoriais traktoriais ir savaeigėmis mašinomis ar jų junginiais, kurių ašies (ašių) apkrova su kroviniu ar be jo yra didesnė už didžiausiąją leidžiamąją ašies (ašių) apkrovą, tarifai:

|  |  |
| --- | --- |
| Leidžiama ašies (ašių) apkrova viršyta (tonomis) | Mokesčio dydis eurais savivaldybės teritorijoje  |
| Vienkartinis tarifas 10 kilometrų | Mėnesio tarifas |
| 0,6–1 |  0,30 | 19,00 |
| 1,1–1,5 | 0,50 | 34,00 |
| 1,6–2 | 0,70 | 49,00 |
| 2,1–3 | 1,20 | 85,00 |
| 3,1–4 | 2,00 | 138,00 |
| 4,1–5 | 2,80 | – |
| 5,1–6 | 3,50 | – |
| 6,1–7 | 4,00 | – |
| 7,1–8 įskaitytinai | 5,00 | – |

6. Mokestis nustatomas sumuojant mokesčius už kiekvienos ašies didžiausiosios leidžiamosios ašies (ašių) apkrovos viršijimą.

7. Kai viršijama didžiausioji leidžiamoji ašies (ašių) apkrova ir masė, nustatomas tas mokesčio dydis, kuris yra didesnis.

8. Mokesčio už naudojimąsi Šiaulių rajono savivaldybės vietinės reikšmės keliais važiuojant sunkiasvorėmis motorinėmis transporto priemonėmis, kurių masė su kroviniu ar be jo yra didesnė už didžiausiąją leidžiamą naudojantis keliais transporto priemonės ar jų junginių masę (40 t, o vežant 20, 30, 40, 45 pėdų konteinerius, pagamintus pagal ISO standartus, – 44 t) (toliau – didžiausioji leidžiamoji masė), tarifai:

|  |  |
| --- | --- |
| Didžiausioji leidžiamoji masė viršyta, t | Vienkartinis mokesčio už kiekvieną viršytą toną dydis eurais už 10 kilometrų |
| 1,0–20,0 | 1,20 |
| 21,0–40,0 | 1,40 |
| daugiau kaip 40 | 1,70 |

9. Mokesčio už naudojimąsi Šiaulių rajono savivaldybės vietinės reikšmės keliais važiuojant sunkiasvoriais traktoriais ir savaeigėmis mašinomis ar jų junginiais, kurių masė su kroviniu ar be jo yra didesnė už didžiausiąją leidžiamąją masę, tarifai:

|  |  |
| --- | --- |
| Leidžiama bendroji masė viršyta (tonomis) | Vienkartinis mokesčio už kiekvieną viršytą toną dydis eurais už 10 kilometrų |
| 1,0–20,0 | 0,20 |
| 21,0–40,0 | 0,30 |
| daugiau kaip 40 | 0,40 |

10. Kai viršijama didžiausioji leidžiamoji ašies (ašių) apkrova ir masė, nustatomas tas mokesčio dydis, kuris yra didesnis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidimo važiuoti Šiaulių rajono savivaldybės vietinės reikšmės keliais didžiagabaritėmis ir (ar) sunkiasvorėmis transporto priemonėmis aprašo priedas

**INFORMAVIMAS DĖL ASMENS DUOMENŲ TVARKYMO KAI DUOMENYS GAUTI IŠ DUOMENŲ SUBJEKTO**

\_\_\_\_\_\_\_\_\_\_\_\_

(data)

Šiauliai

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sutinku / nesutinku ir esu informuotas (-a), kad:

 (vardas, pavardė) (netinkamą išbraukti)

1. Šiaulių rajono savivaldybės administracija (toliau – Administracija), buveinės adresas: Vilniaus g. 263, 76337 Šiauliai, el. pašto adresas prim@siauliuraj.lt, mano asmens duomenis tvarkys leidimų važiuoti didžiagabaritėmis ir (ar) sunkiasvorėmis transporto priemonėmis išdavimo tikslu.

2. Asmens duomenų tvarkymo teisinis pagrindas – 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1–88) 6 str. 1d. c ir e p.

3. Mano asmens duomenys gali būti perduoti:

3.1. teismui, teisėsaugos įstaigoms ar valstybės institucijoms tiek, kiek tokį teikimą nustato teisės aktų reikalavimai (pvz.: antstoliams, teismams ir kt.);

3.2. kitiems fiziniams / juridiniams asmenims mano sutikimu, jei toks sutikimas gaunamas dėl konkretaus atvejo.

4.  Mano asmens duomenys bus saugomi 10 metų laikotarpį. Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos vykdomame tyrime, civilinėje, administracinėje ar baudžiamojoje byloje ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

5. Aš turiu teisę susipažinti su Administracijoje tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, teisę nesutikti su duomenų tvarkymu, kai duomenų tvarkymas vykdomas siekiant teisėtų Administracijos interesų bei teisę į duomenų perkeliamumą, kai asmens duomenų tvarkymas grindžiamas sutikimu.

6. Visais klausimais, susijusiais su asmens duomenų tvarkymu, asmens duomenų apsaugos užtikrinimu ar asmens duomenų saugumo pažeidimais galiu kreiptis į Šiaulių rajono savivaldybės administracijos Teisės ir personalo administravimo skyriaus vyriausiąjį specialistą (duomenų apsaugai) šiais kontaktais: tel. +370 612 93 407, el. pašto adresu inesa.lukosiute@siauliuraj.lt, adresu – Vilniaus g. 263, 76337 Šiauliai.

7. Aš turiu teisę pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius, tel. (8 5) 271 2804, 279 1445, el. p. ada@ada.lt), jeigu Šiaulių rajono savivaldybės administracija neteisėtai tvarko mano asmens duomenis arba neįgyvendina mano teisių.

 (parašas)